b'\n_START_ARTICLE_\nTechcollege\n_START_PARAGRAPH_\nTechcollege er en nordjysk erhvervsskole med tre uddannelsesretninger: Erhvervsuddannelser (EUD), Erhvervsuddannelser med gymnasial p\xc3\xa5bygning (EUX) og den tekniske studentereksamen (HTX). Skolen rummer forskellige HTX-studieretninger og over 30 erhvervsuddannelser. Skolerne er placeret i Aalborg, N\xc3\xb8rresundby og Hobro.\n_START_SECTION_\nAalborg Tekniske Gymnasium\n_START_PARAGRAPH_\nAalborg Tekniske Gymnasium er ogs\xc3\xa5 en del af TECHCOLLEGE. Gymnasiet har 9-13 klasser i hver \xc3\xa5rgang og er placeret p\xc3\xa5 hhv. \xc3\x98ster Uttrup Vej 5 og i Nyhavnsgade 14  i Aalborg.\n_START_SECTION_\nTech College Mariagerfjord\n_START_PARAGRAPH_\nMariagerfjord-afdelingen er en del af TECHCOLLEGE og tilbyder grundforl\xc3\xb8b. Skolen er beliggende p\xc3\xa5 Kirketoften 5 i Hobro. To uddannelsesomr\xc3\xa5der er knyttet til hver afdeling:\n_START_SECTION_\nDriftf\xc3\xa6llesskabet\n_START_PARAGRAPH_\nTECHCOLLEGE l\xc3\xa6gger desuden lokaler til driftsf\xc3\xa6llesskabet ITCN, som yder it-suppport til alle elever og ansatte p\xc3\xa5 TECHCOLLEGE, VUC Nordjylland, Tradium og de fleste SOSU-skoler i Danmark.\n_START_SECTION_\nH\xc3\xa6drede elever\n_START_PARAGRAPH_\nFem af skolens elever blev danmarksmestre ved DM i Skills 2017: Frederik Nielsen (flisemurer), Alexander Agle Christensen (grafisk tekniker), Jeppe Bangsh\xc3\xb8j Hermann (industritekniker), Mathias Fristrup Krogshave (personvognsmekaniker), Jesper Sonne N\xc3\xb8rgaard (t\xc3\xb8mrer). Derudover er vinderen af \xe2\x80\x9dDM for receptionistelever 2017\xe2\x80\x9d Jeanette Ottosen ogs\xc3\xa5 elev p\xc3\xa5 TECHCOLLEGE.\n_START_SECTION_\nLedelse\n_START_PARAGRAPH_\nKurt T. Nielsen er bestyrelsesformand (2013)._NEWLINE_Michael Johansson er direkt\xc3\xb8r (2013).\n_START_SECTION_\nHistorie\n_START_PARAGRAPH_\nTidligere hed uddannelsesstedet Tech College Aalborg og Aalborg tekniske skole. Her var Povl Stegmann forstander 1937-44.'